એક તરફ રાજ્યમાં ચૂંટણીના પડઘમ વાગવા લાગ્યા છે અને બીજી તરફ રોજે-રોજ કોઈ જ્ઞાતિના કે પક્ષના હોદ્દોદારો કે સભ્યની ઓડિયો કલીપ વાઇરલ થઈ રહી છે, તો બીજી બાજુ શાણા બની ગયેલા મતદારો પણ પોતાને પડતી અગવડો સામે લડી લેવા મક્કમ છે. લોકશાહીમાં ચૂંટણી નાગરિકોને સમસ્યા વ્યક્ત કરવાનું અને પોતાના ઉમેદવારને ચૂંટવાનુ કે જાકારો આપવાનું મોટું હથિયાર છે. આ જ બાબતને સાર્થક કરતા હોય એમ બનાસકાંઠા જિલ્લાના અમીરગઢમાં આવો નજારો જોવા મળ્યો હતો.